CELEX: 32012R0523
Language: et
Date: 2012-06-20 00:00:00
Title: Komisjoni määrus (EL) nr 523/2012, 20. juuni 2012 , millega muudetakse Euroopa Parlamendi ja nõukogu määrust (EÜ) nr 661/2009, lisades sinna teatavad ÜRO Euroopa Majanduskomisjoni eeskirjad, mis käsitlevad mootorsõidukite, nende haagiste ning nende jaoks ette nähtud süsteemide, osade ja eraldi seadmestike tüübikinnitust  EMPs kohaldatav tekst

21.6.2012   
            
            
               ET
            
            
               Euroopa Liidu Teataja
            
            
               L 160/8
            
         KOMISJONI MÄÄRUS (EL) nr 523/2012,
   20. juuni 2012,
   millega muudetakse Euroopa Parlamendi ja nõukogu määrust (EÜ) nr 661/2009, lisades sinna teatavad ÜRO Euroopa Majanduskomisjoni eeskirjad, mis käsitlevad mootorsõidukite, nende haagiste ning nende jaoks ette nähtud süsteemide, osade ja eraldi seadmestike tüübikinnitust
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. juuli 2009. aasta määrust (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid, (1) eriti selle artikli 14 lõiget 1,
   ning arvestades järgmist:
   
               (1)
            
            
               Nõukogu otsusega 97/836/EÜ (2) ühines Euroopa Liit ÜRO Euroopa Majanduskomisjoni kokkuleppega, milles käsitletakse ratassõidukitele ning neile paigaldatavatele ja/või nendel kasutatavatele seadmetele ja osadele ühtsete tehniliste nõuete kehtestamist ning nende nõuete alusel antud tüübikinnituste vastastikuse tunnustamise tingimusi („1958. aasta muudetud kokkulepe”).
            
         
               (2)
            
            
               Otsusega 97/836/EÜ ühines liit ka ÜRO EMK eeskirjaga nr 30 mootorsõidukite ja nende haagiste õhkrehvide kohta, eeskirjaga nr 54 tarbesõidukite ja nende haagiste õhkrehvide kohta ning eeskirjaga nr 64 ajutiseks kasutamiseks ette nähtud varuratta, mobiilrehvide, mobiilrehvide süsteemi ja rehvirõhu jälgimise süsteemi kohta.
            
         
               (3)
            
            
               Nõukogu otsusega (3) ühines liit ka ÜRO EMK eeskirjaga nr 117 rehvide veeremismüra taseme ja märja pinnaga haardumise kohta.
            
         
               (4)
            
            
               Vastavalt Euroopa Parlamendi ja nõukogu 5. septembri 2007. aasta direktiivile 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv), (4) on sõidukitootjatel, kes soovivad saada oma süsteemidele, osadele või eraldi seadmestikele tüübikinnitust, valik, kas täita vastavasisuliste direktiivide või vastavate ÜRO EMK eeskirjade nõudeid. Enamik sõidukiosi käsitlevate direktiivide nõuetest on üle võetud vastavatest ÜRO EMK eeskirjadest. Tehnika arenedes muudetakse ÜRO EMK eeskirju pidevalt ja ka asjaomaseid direktiive tuleb korrapäraselt ajakohastada, et nad oleksid vastavate ÜRO EMK eeskirjade sisuga kooskõlas. Et vältida seda topelttööd, soovitas kõrgetasemeline töörühm CARS 21 asendada mitu direktiivi vastavate ÜRO EMK eeskirjadega.
            
         
               (5)
            
            
               Võimalus kohaldada EÜ sõidukite tüübikinnituseks kohustuslikus korras ÜRO EMK eeskirju ja asendada liidu õigusaktid nende ÜRO EMK eeskirjadega on ette nähtud direktiiviga 2007/46/EÜ. Vastavalt määrusele (EÜ) nr 661/2009 loetakse tüübikinnitust, mis on antud kohustuslikus korras kohaldatava ÜRO EMK eeskirja alusel, nimetatud määruse ja selle rakendusmeetmete kohaseks EÜ tüübikinnituseks.
            
         
               (6)
            
            
               Liidu õigusaktide asendamine ÜRO EMK eeskirjadega aitab vältida topelttööd mitte üksnes tehnonõuete alal, vaid ka sertifitseerimises ja haldusmenetlustes. Lisaks parandab vahetult rahvusvaheliselt kokku lepitud normidel põhinev tüübikinnitus turulepääsu kolmandates riikides, eelkõige riikides, mis on ühinenud 1958. aasta muudetud kokkuleppega, ning see parandab liidu tootmisharu konkurentsivõimet.
            
         
               (7)
            
            
               Seepärast on määruses (EÜ) nr 661/2009 ette nähtud mitme sellise direktiivi tühistamine, mis käsitlevad mootorsõidukite, nende haagiste ning nende jaoks ette nähtud süsteemide, osade ja eraldi seadmestike tüübikinnitust ning mis nimetatud määruse kohase EÜ tüübikinnituse otstarbel tuleks asendada vastavate ÜRO EMK eeskirjadega, et tagada tüübikinnituse sätete säilimine ja hõlbustada teaduse ja tehnika arengut.
            
         
               (8)
            
            
               Sel põhjusel on asjakohane lisada määruse (EÜ) nr 661/2009 IV lisasse, kus on loetletud ÜRO EMK eeskirjad, mille kohaldamine on kohustuslik, ÜRO EMK eeskirjad nr 30, 54, 64 ja 117.
            
         
               (9)
            
            
               Samuti on asjakohane täpsustada määruse (EÜ) nr 661/2009 IV lisa, mida on muudetud komisjoni määrusega (EÜ) nr 407/2011, (5) järgmiste ÜRO EMK eeskirjade kohaldamise osas: ÜRO EMK eeskiri nr 13 tarbesõidukite ja haagiste pidurisüsteemi kohta, eeskiri nr 13-H sõiduautode pidurisüsteemi kohta, eeskiri nr 34 tuleohutuse (vedelkütusepaagid) kohta ja eeskiri nr 55 autorongi mehaaniliste haakeseadiste osade kohta.
            
         
               (10)
            
            
               Seepärast tuleks määrust (EÜ) nr 661/2009 vastavalt muuta.
            
         
               (11)
            
            
               Käesoleva määruse lisas loetletud ÜRO EMK eeskirju tuleks kohaldada vastavalt määruse (EÜ) nr 661/2009 artiklis 13 sätestatud rakendamiskuupäevadele.
            
         
               (12)
            
            
               Käesolevas määruses sätestatud meetmed on kooskõlas mootorsõidukite tehnilise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 661/2009 IV lisa muudetakse vastavalt käesoleva määruse lisale.
   Artikkel 2
   1.   Alates 1. novembrist 2012 kohaldatakse uute C1-klassi rehvitüüpide tüübikinnituseks ÜRO EMK eeskirja nr 30 02. muudatuste seeria 16. täiendust (6) ja ÜRO EMK eeskirja nr 117 02. muudatuste seeriat, (7) sealhulgas kõnealuse ÜRO EMK eeskirja punktis 6.1.1 sätestatud 2. etapi nõudeid veeremismüra kohta, punktis 6.2 sätestatud nõudeid märja pinnaga haarduvuse kohta ning kõnealuse eeskirja punktis 6.3.1 sätestatud 1. etapi nõudeid veeretakistuse kohta.
   2.   Alates 1. novembrist 2014 kohaldatakse uute C1-klassi rehvide müügiks ja kasutuselevõtuks ÜRO EMK eeskirja nr 30 02. muudatuste seeria 16. täiendust ja ÜRO EMK eeskirja nr 117 02. muudatuste seeriat, sealhulgas kõnealuse ÜRO EMK eeskirja punktis 6.2 sätestatud nõudeid märja pinnaga haarduvuse kohta.
   3.   Alates 1. novembrist 2012 kohaldatakse uute C2- ja C3-klassi rehvitüüpide EÜ tüübikinnituseks ÜRO EMK eeskirja nr 54 algversiooni 17. täiendust (8) ja ÜRO EMK eeskirja nr 117 02. muudatuste seeriat, sealhulgas kõnealuse ÜRO EMK eeskirja punktides 6.1.2-6.1.3 sätestatud 2. etapi nõudeid veeremismüra kohta ning punktis 6.3.1 sätestatud 1. etapi nõudeid veeretakistuse kohta.
   4.   Alates 1. novembrist 2014 kohaldatakse uute C2- ja C3-klassi rehvide müügiks ja kasutuselevõtuks kohustuslikus korras ÜRO EMK eeskirja nr 54 algversiooni 17. täiendust.
   5.   Alates 1. novembrist 2016 kohaldatakse uute C1-, C2- ja C3-klassi rehvide müügiks ja kasutuselevõtuks ÜRO EMK eeskirja nr 117 02. muudatuste seeriat, sealhulgas kõnealuse ÜRO EMK eeskirja punktides 6.1.1–6.1.3 sätestatud 2. etapi nõudeid veeremismüra kohta.
   6.   Alates 1. novembrist 2014 kohaldatakse uute C1- ja C2-klassi rehvide müügiks ja kasutuselevõtuks ÜRO EMK eeskirja nr 117 02. muudatuste seeriat, sealhulgas kõnealuse ÜRO EMK eeskirja punktis 6.3.1 sätestatud 1. etapi nõudeid veeretakistuse kohta.
   7.   Alates 1. novembrist 2016 kohaldatakse uute C3-klassi rehvide müügiks ja kasutuselevõtuks ÜRO EMK eeskirja nr 117 02. muudatuste seeriat, sealhulgas kõnealuse ÜRO EMK eeskirja punktis 6.3.1 sätestatud 1. etapi nõudeid veeretakistuse kohta.
   8.   Alates 1. novembrist 2016 kohaldatakse uute C1-, C2- ja C3-klassi rehvitüüpide tüübikinnituseks ÜRO EMK eeskirja nr 117 02. muudatuste seeriat, sealhulgas kõnealuse ÜRO EMK eeskirja punktis 6.3.2 sätestatud 2. etapi nõudeid veeretakistuse kohta.
   9.   Alates 1. novembrist 2018 kohaldatakse uute C1- ja C2-klassi rehvide müügiks ja kasutuselevõtuks kohustuslikus korras ÜRO EMK eeskirja nr 117 02. muudatuste seeriat, sealhulgas kõnealuse ÜRO EMK eeskirja punktis 6.3.2 sätestatud 2. etapi nõudeid veeretakistuse kohta.
   10.   Alates 1. novembrist 2020 kohaldatakse uute C3-klassi rehvide müügiks ja kasutuselevõtuks ÜRO EMK eeskirja nr 117 02. muudatuste seeriat, sealhulgas kõnealuse ÜRO EMK eeskirja punktis 6.3.2 sätestatud 2. etapi nõudeid veeretakistuse kohta.
   11.   C1-, C2- ja C3-klassi kuuluvaid uusi rehve, mis on valmistatud enne punktis 2, mis käsitleb üldnõudeid ja märja pinnaga haarduvust, punktis 4, mis käsitleb üldnõudeid, punktis 5, mis käsitleb 2. etapi nõudeid veeremismüra kohta, punktides 6 ja 7, mis käsitlevad 1. etapi nõudeid veeretakistuse kohta, ning samuti punktides 9 ja 10, mis käsitlevad 2. etapi nõudeid veeretakistuse kohta, kehtestatud kuupäevi ja mis ei vasta kõnealustele nõuetele, on lubatud müüa ja kasutusele võtta täiendavaks perioodiks, mis ei ole pikem kui 30 päeva eespool nimetatud kuupäevadest alates.
   Artikkel 3
   1.   Riiklikud ametiasutused keelduvad alates 1. novembrist 2012 EÜ tüübikinnituse andmisest M1-kategooria uutele sõidukitüüpidele, mis ei ole varustatud rehvirõhu seire süsteemiga vastavalt ÜRO EMK eeskirja nr 64 02. muudatuste seeria 1. paranduses kehtestatud asjakohastele nõuetele (9).
   2.   Riiklikud ametiasutused keelavad alates 1. novembrist 2014 M1-kategooria uute sõidukite registreerimise, müügi ja kasutuselevõtmise, kui need sõidukid ei ole varustatud rehvirõhu seire süsteemiga vastavalt ÜRO EMK eeskirja nr 64 02. muudatuste seeria 1. paranduses kehtestatud asjakohastele nõuetele.
   Artikkel 4
   1.   Alates 1. novembrist 2012 kohaldatakse ÜRO EMK eeskirja nr 64 02. muudatuste seeria 1. parandust EÜ tüübikinnituse andmiseks M1- ja N1-kategooria uutele sõidukitüüpidele, kui need sõidukid on varustatud kõnealuse eeskirjaga hõlmatud seadmetega.
   2.   Alates 1. novembrist 2014 kohaldatakse M1- ja N1-kategooria uute sõidukite müügiks ja kasutuselevõtuks kohustuslikus korras ÜRO EMK eeskirja nr 64 02. muudatuste seeria 1. parandust, kui need sõidukid on varustatud käesoleva määrusega hõlmatud seadmetega.
   Artikkel 5
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 200, 31.7.2009, lk 1.
   
      (2)  EÜT L 346, 17.12.1997, lk 78.
   
      (3)  KOM(2003) 635 (lõplik) – avaldamata dokumendi alusel vastuvõtmine.
   
      (4)  ELT L 263, 9.10.2007, lk 1.
   
      (5)  ELT L 108, 28.4.2011, lk 13.
   
      (6)  ELT L 201, 30.7.2008, lk 70.
   
      (7)  ELT L 231, 29.8.2008, lk 19.
   
      (8)  ELT L 183, 11.7.2008, lk 41.
   
      (9)  ELT L 310, 26.11.2010, lk 18.
   
      LISA
      Määruse (EÜ) nr 661/2009 IV lisa muudetakse järgmiselt.
      
                  1)
               
               
                  Loetelu ÜRO Euroopa Majanduskomisjoni eeskirjadest, mille kohaldamine on kohustuslik, muudetakse järgmiselt.
                  
                              a)
                           
                           
                              Eeskirja nr 13 kanne asendatakse järgmisega:
                              
                                          „13
                                       
                                       
                                          Tarbesõidukite ja haagiste pidurisüsteem
                                       
                                       
                                          10. muudatuste seeria 5. täiendus
                                          6. versiooni 1. ja 2. parandus
                                       
                                       
                                          
                                             ELT L 257, 30.9.2010, lk 1.
                                       
                                       
                                          M, N, O (b)”
                                       
                                    
                                          11. muudatuste seeria 3. täiendus
                                       
                                       
                                          
                                             ELT L 297, 13.11.2010, lk 183.
                                       
                                    
                        
                              b)
                           
                           
                              Eeskirjade nr 28 ja 31 vahele lisatakse eeskiri nr 30 järgmiselt:
                              
                                          „30
                                       
                                       
                                          Mootorsõidukite ja nende haagiste õhkrehvid (C1-klass)
                                       
                                       
                                          02. muudatuste seeria 16. täiendus
                                       
                                       
                                          
                                             ELT L 201, 30.7.2008, lk 70.
                                          
                                             ELT L 307, 23.11.2011, lk 1.
                                       
                                       
                                          M, N, O”
                                       
                                    
                        
                              c)
                           
                           
                              Eeskirja nr 34 kanne asendatakse järgmisega:
                              
                                          „34
                                       
                                       
                                          Tuleohutus (vedelkütusepaagid)
                                       
                                       
                                          02. muudatuste seeria 2. täiendus
                                       
                                       
                                          
                                             ELT L 194, 23.7.2008, lk 14.
                                       
                                       
                                          M, N, O (d)”
                                       
                                    
                        
                              d)
                           
                           
                              Eeskirjade nr 48 ja 55 vahele lisatakse eeskiri nr 54 järgmiselt:
                              
                                          „54
                                       
                                       
                                          Mootorsõidukite ja nende haagiste õhkrehvid (C2- ja C3-klass)
                                       
                                       
                                          Eeskirja algversiooni 17. täiendus
                                       
                                       
                                          
                                             ELT L 183, 11.7.2008, lk 41.
                                          
                                             ELT L 307, 23.11.2011, lk 2.
                                       
                                       
                                          M, N, O”
                                       
                                    
                        
                              e)
                           
                           
                              Eeskirja nr 55 kanne asendatakse järgmisega:
                              
                                          „55
                                       
                                       
                                          Autorongi mehaaniliste haakeseadiste osad
                                       
                                       
                                          01. muudatuste seeria 1. täiendus
                                       
                                       
                                          
                                             ELT L 227, 28.8.2010, lk 1.
                                       
                                       
                                          M, N, O (e)”
                                       
                                    
                        
                              f)
                           
                           
                              Eeskirjade nr 61 ja 66 vahele lisatakse eeskiri nr 64 järgmiselt:
                              
                                          „64
                                       
                                       
                                          Ajutiseks kasutamiseks ette nähtud varuratas, mobiilrehvid/mobiilrehvide süsteem ja rehvirõhu jälgimise süsteem
                                       
                                       
                                          02. muudatuste seeria 1. parandus
                                       
                                       
                                          
                                             ELT L 310, 26.11.2010, lk 18.
                                       
                                       
                                          M1, N1”
                                       
                                    
                        
                              g)
                           
                           
                              Eeskirjade nr 116 ja 118 vahele lisatakse eeskiri nr 117 järgmiselt:
                              
                                          „117
                                       
                                       
                                          Rehvid seoses veeremismüra taseme, märja pinnaga haardumise ja veeretakistusjõuga (C1-, C2- ja C3-klass)
                                       
                                       
                                          02. muudatuste seeria
                                       
                                       
                                          
                                             ELT L 307, 23.11.2011, lk 3.
                                       
                                       
                                          M, N, O”
                                       
                                    
                        
            
                  2)
               
               
                  Tabeli juures olevaid märkusi muudetakse järgmiselt:
                  
                              a)
                           
                           
                              märkused b ja c asendatakse järgmistega:
                              
                                          „(b)
                                       
                                       
                                          Elektroonilise stabiilsuskontrollisüsteemi paigaldamine on nõutav vastavalt käesoleva määruse artiklile 12. Seega on ÜRO EMK eeskirja nr 13 lisa 21 kohaldamine kohustuslik uute sõidukitüüpide EÜ tüübikinnituseks ning samuti uute sõidukite registreerimiseks, müügiks ja kasutuselevõtuks. Kõnealuses ÜRO EMK eeskirjas nimetatud kuupäevade asemel kohaldatakse siiski käesolevas määruses nimetatud stabiilsuskontrollisüsteemi rakendamise kuupäevi.
                                       
                                    
                                          (c)
                                       
                                       
                                          Elektroonilise stabiilsuskontrollisüsteemi paigaldamine on nõutav vastavalt käesoleva määruse artiklile 12. Seega on ÜRO EMK eeskirja nr 13-H lisa 9 A osa kohaldamine kohustuslik uute sõidukitüüpide EÜ tüübikinnituseks ning samuti uute sõidukite registreerimiseks, müügiks ja kasutuselevõtuks. Kõnealuses ÜRO EMK eeskirjas nimetatud kuupäevade asemel kohaldatakse siiski käesolevas määruses nimetatud elektroonilise stabiilsuskontrollisüsteemi rakendamise kuupäevi.”
                                       
                                    
                        
                              b)
                           
                           
                              lisatakse punktid d ja e:
                              
                                          „(d)
                                       
                                       
                                          ÜRO EMK eeskirja nr 34 II osa järgimine ei ole kohustuslik.
                                       
                                    
                                          (e)
                                       
                                       
                                          Kui sõiduk on sõiduki tootja andmetel ette nähtud koormuste pukseerimiseks (direktiivi 2007/46/EÜ I lisa punkt 2.11.5), siis ei tohi sellele paigaldatud mehhaaniline haakeseadis varjata mis tahes valgustusseadist (nt tagumine udutuli) või tagumise registreerimismärgi paigaldus- ja kinnituskohta, välja arvatud juhul, kui mehaanilist haakeseadist on võimalik eemaldada või ümber paigutada ilma tööriistu, sealhulgas mutrivõtmeid, kasutamata.”